
Otro caso di asesinato 



WILLEMSTAD - Diamars 22 di óctober 2019 alrededor di 14.43’or, Central di 
Polis a ricibi yamada di un caso di tiramento cu a tuma lugar den Ordenansweg y 
unda tin dos persona heridá. 

Na yegada di e unidadnan a bin tuma nota di un dama drumi abou den balcon di 
un cas, cu herida di bala y cu ya no tabata duna señal di bida. 

Mesora a pidi presencia di ambulance n’e sitio, cu ya no por a haci nada mas p’e 
victima. 



Di personanan n’e sitio, Polis a comprondé cu e otro 
victima cu a sufri herida na man, lo mester a bay for 
di e sitio. Na un establecimento riba Gosieweg Polis a 
topa cu e victima aki y cu ambulance el a keda trans- 
portá pa policlinica pa tratamento médico. 


Dokter di Polis algun ratu despues a constatá morto di e dama Dayanira Mar- 
cela Angelista Eisden, nace na Córsou dia 14 di novémber 1993 (25 aña). 

For di investigacion preliminar cu Polis a realisá n’e 
sitio a sali na cla, cu un rato promé e sospechoso a core 
yega n’e cas den Ordenansweg den un auto y despu- 
es di un discusion córtico cu e tabatin cu e dama cu a 
fayecé, el a los algun tiro dirigi cu a alcansá ámbos vic- 
tima, di cua uno di nan mortal. Despues di su acto el a 
huy for di e sitio. Alrededor di 15.35’or, e hómber so- 
spechoso H.R. di 46 aña di edad nace na Córsou 
a keda detené den Rancho. A presentá e sospechoso 
dilanti di un Fiscal auxiliar, kende a ordená su encar- 
celamento pendiente di mas investigacion. 

Causa exacto di e asesinato aki no ta oficialmente con- 
oci. Loke nos sa ta cu e victima, ta mama di 3 yiu. E 
victima ta 

Dayanira Eisden, kende a ser ranca for di e mundu 
lagando 3 yiu atras. Su mes pareha a pone fin na su 
bida. E tabata un bon trahador di Mangusa Rio Ca- 
nario. Forsa ta bay na famianan cu a keda atras. Cu su 
alma sosega na pas. 

Annual Meetings di IMF y World Bank na Washington: 

Minister Xiomara Ruiz-Maduro a reuni cu 
departamento fiscal y estadistica di IMF 



SIMAN PASA Minister Xiomara Ruiz-Maduro tabata 
presente n’e Annual Meetings di IMF y World Bank na 
Washington. E mandatario a reuni cu e departamento 
fiscal di IMF riba e analisis cu nan ta bin haci pa Aruba 
riba gasto di personal di Gobierno. 

E analisis aki lo tuma lugar entre 6 y 19 di november 
proximo, ora nan bishita Aruba. 

Ta importante pa nos por haya un bista concreto di e 
componentenan di e gastonan relata na personal. 
Gobierno ta trahando na un manera serio pa baha gasto 
di personal y e recomendacionnan cu lo surti di e analisis 
aki por yuda bon den e toma y ehecucion di e decisionnan 
necesario. 


Den e cuadro di fortalece departamentonan vital pa 
pais Aruba, Minister Xiomara Ruiz-Maduro a reuni 
cu Departamento di Estadistica di IMF p’asina pidi 
nan asistencia p’e clasificacion di informacion finan- 
ciero di pais Aruba por wordo haci conforme e stan- 
dard internacional di IMF pa cu Government Finan- 
cial Statistics (GFS). 

Esaki ta necesario p’asina nos data financiero por 
wordo compila y tambe compara segun standardnan 
internacional. 

Esaki lo facilita e trabou di evaluacion financiero y 
economico di nos pais y tambe ta haci cu e cifranan 
di finansa di Gobierno ta cuadra cu e cifranan pro- 
duci pa Banco Central. Gobierno lo percura pa em- 
pleadonan di Departamento di Finansa haya curso 
di capacitacion online di IMF. 

A keda palabra cu: Departamento di Estadistica di 
IMF lo cuminsa evalua e informacion financiero di 
Aruba cu ya ta disponibel caba na IMF y pa otro 
aña lo bin cu un mision Aruba p’asina brinda Aruba 
recomendacion riba e clasificacion di informacion fi- 
nanciero conforme e sistema di GFS. 


Dianan 28 te cu 30 di october proximo 

Bcmco Mundial lo ta na Aruba riba nan factfinding 
mission riba cost of doing business 

DURANTE su reunionnan na Washington relaciona cu 
e annual meetings di IMF y World Bank na Washing- 
ton, Minister Xiomara Ruiz-Maduro a reuni tambe cu 
Banco Mundial riba nan ‘factfinding mission’ na Aruba 
dianan 28 te cu 30 di october proximo riba ‘cost of doing 
business’ na pais Aruba. 

Esaki lo ta un analisis preliminario cu lo wordo sigui pa 
uno mas avansa den cual lo compara Aruba su costo di 
haci negoshi cu otro 90 pais na mundo. 

E mision aki lo indica kico por wordo haci pa elimina 
‘red tape’ p’asina por reduci gasto pa haci negoshi. 

Pa contraresta tur otro metodo pa samina pecho 

Mamografia t'esun mas adecuado pa 
detecta cancer di pecho mas tempran 



Stichting BOB Aruba a tene un conferencia di prensa pa motibo 
cu den e ultimo tempo a sali den varios medio, infomacion 
encuanto di cancer di pecho. Den e luna di october tin atencion 
extra pa cancer di pecho rond mundo. 

Den e informacionnan cu tur razon ta enfatisa e problema 
creciente rond di cancer di pecho y e importancia pa controla 
esaki preventivamente. 

Sinembargo den algun di e comunicadonan aki ta cuesiona e 
uso di mamografia (róntgen) pa e screening y si e ta adecuado 
pa detection di cancer di pecho. Algun bez ta implica cu e uso 
di mamografia ta te hasta dañino. 

‘E tipo di informacion aki ta preocupa nos di BOB, pasobra 
e screening a base di mamografia ta intemacionalmente mira 
n’e momento aki como e standard absoluto. Nos di Stichting 
BOB, ta conduci nos screening pa cancer di pecho for di e base 
di mamografia y cu esaki ta sigui e programanan di entre otro 
Merca y Europa.’ 

‘Nos tin contacto frecuentemente cu e dokteman, specialistanan 
medico na Amba cu ta envolvi den diagnostico y tratamento di 
pashentnan cu cancer di pecho y nan opinion encuanto di e uso 
di mamografia pa detection y tratamento di cancer di pecho y si 
esaki ta cuadra cu nos pensamento y forma di traha. 

Pa medio di mamografia por detecta e cancer di pecho na 
tempo ainda. Di e manera aki ta hisa e expectativa di bida di 
e pashentnan. Danki n’e metodo di mamografia por detecta e 
cancer di pecho hopi mas tempran compara cu un ‘echo’ den 
cual ta mas dificil pa haya den e stadia hopi tempran. 
Importante pa enfatisa t’e hecho cu e mamografia t’e unico 
metodo cu ta busca calificacionnan micro prome cu esakinan 
desaroya den un tipo di cancer. Cu ningun otro metodo cu no ta 
mamografia, te cu awe, e calificacionnan micro aki por wordo 
detecta. 

Stichting BOB Aruba ta tene alerta na tur momento pa cualkier 
otro cambio y tambe actualisacion mundial pa loke ta trata 
e tipo di metodo cu ta usa pa samina pecho cu ta aproba 
scientificamente. 

‘Hende muher entre 45 y 75 aña di edad ta ricibi un invitacion 
di Stichting BOB Aruba cada 2 aña pa conduci un screening. 


Lamentamente algun hende muher no por of no ta duna oido 
n’e invitacion. E porcentahe cu ta presenta ta varia rond di 40%. 
Nos ta purba pa hisa e percentahe aki.’ 

‘E screening tin te cu aworaki anualmente entre 50 pa 60 cu ta 
referi despues pa mas saminacion. Di e 4 of 5 persona 1 saliendo 
for di Stichting BOB Aruba ta keda detecta cu un tipo di cancer 
di pecho y tin cu sigui cu tratamento. 

‘Mayoria di casonan di cancer di pecho (70% te cu 80%) no a 
keda detecta ainda dor di e screening preventivo di Stichting 
BOB Aruba. 

Den e casonan aki e pashent ta haya molester di e pecho, y ta 
acudi na su dokter di cas y na su turno ta sigui e proceso. 
Mayoria bes ta detecta ora cu e cancer di pecho ya ta den un fase 
mas avansa. Esaki ta loke nos kier preveni, pesey e screening 
preventivo t’asina importante. 

‘Nos ta desea p’e mayoria di casonan di cancer di pecho juist 
keda detecta via e screening preventivo di Stichting BOB Aruba. 
Esaki por nifica cu den e casonan aki e cancer di pecho ta keda 
detecta den un fase mas tempran. 

Si detecta e cancer di pecho tempran por duna e pashent mas 
chens pa tratamento y e chens di sobrevivencia ta bira mas 
grandi. Esaki ta loke na final ta conta. Nos por logra esaki dor 
di aumenta e porcentahe di hende muhernan cu ta acudi p’e 
screening. 

‘Aumenta e percentahe di hende muher cu ta bin p’e screening 
nos por logra unicamente si den e comunidad Arubano tin 
confiansa den e programa di Stichting BOB Aruba y den e 
mamografia cu nos ta usando pa screening. 

Nos di Stichting BOB Aruba y tambe e docternan hunto 
cu e specialistanan medico cu ta responsabel na Aruba p’e 
diagnostico y tratamento di e pashentnan cu cancer di pecho tin 
tur confiansa den e screening preventivo a base di mamografia. 
Screening preventivo riba base di mamografia t’e standaard 
absoluto. N’e momento aki no tin un otro medio altemativa pa 
considera.’ 

‘Nos ta confia cu e mensahe awe y e comunicado di prensa 
cu ta sigui e conferencia di prensa aki, enberdad por yega na 
tur habitante di Aruba den nan mayoria y mas importante cu e 
contribui na logra e confiansa. 

Dr. Jaime Falconi riba su facebook a duna di conoce cu el a 
tuma nota di un declaracion di Minister Dangui Oduber, encarga 
cu salubridad encuanto examinacion di pecho. E Minister ta 
di opinion cu mester cambia e modelo di test di mammogram 
p’esun di ultrasonido/echo cu ta mas eficas. 

Wel e declaracion a laga hopi cu ta traha den mundo medico 
genuino ta “scratch their head”. 
++++++++++++++++++ 

Di unda e conseho lo por a bin pa laga e Minister haci un 
declaracion asina? Esnan cu ta envolvi den examen di pecho 
ta hasta desespera, pasobra tur loke nan a bin ta documenta pa 
diseña un maneho responsabel den cooperacion cu e instancianan 
dedica na tratamento y sosten di cancer y den un colaboracion 
estrecho cu AZV, di e forma aki ta wordo perhudica. 
+++++++++++++++++++++ 

Un programa dedica na preveni cancer di pecho ta cuminsa cu un 
examen propio dor di e persona sigui pa un mammogram y si ta 
necesario un echo. E Minister ta señala riba un supuesto trend, 
specialmente den paisnan di America Central y Sudamerica, cu 
ta elimina mas tanto posible e mammogram. 

Lo ta interesante pa wak e estudionan aki, pasobra por lo 
general un protocol pa mayoria malesa ta wordo discuti y 
aproba internacionalmente. 
+++++++++++++++++++ 

Dr. Jaime Falconi ta spera cu e supuesto conseho no lo a bin 
di cierto persona interesa den bende nan producto y/of test di 
ultrasonido. Maneho di malesa y sigur di cancer ta rekeri un 
maneho estricto segun un protocol aproba intemacionalmente. 
++++++++++++++++++++++++++ 

Asina leu cu Chicote sa, hasta tin un propaganda ta pasa na 
un radio na Aruba, y pregunta ta: Ta permisible pa un clinica 
of dokter pa haci propaganda pa su mes? Ta kende ta controla 
esaki, si e propio Minister yuda den dicho promocion. Amba 

Quo Vadis? 

++++++++++++++++++++++ 

Den un di e raportnan di Wit Gele Kmis por a mira cu gran 
mayoria di embarazo hubenil a tuma lugar na Santa Cruz. Ta 
kico ta pasando cu Santa Cruz? Tin mas libertinahe sexual? 
+++++++++++++++++++++++++++ 

Un di e topiconan di siman ta: E asunto di droga confisca 
abordo di Garcia. Un par di aña pasa bao mando di Minister 
Arthur Dowers, un cantidad di droga a wordo gara y nan a keda 
na Kazeme di Savaneta warda. Pakico Minister Andin Bikker 
a laga nan saca asina hopi droga di Kazerne? Normalmente 
Ministerio Publico tin cu tuma un sample, traha un procesverbal 
y laga destrui e droga aki di inmediato, dilanti di varios testigo. 
Mira kico a pasa na Corsou, cu desaparicion di 600 kilo di 
cocaina for di Warda di Polis y na Amba ainda nos kier bay 
warda 2200 + pico di kilo. No lubida: Gelegenheid maken de 

dief’. 

++++++++++++++++++++++ 



Diabieme ultimo, por a mira un ceremonia organisa pa 
renobacion di Bestuurskantoor. Un Bestuurskantoor cu na 2009 
Gobiemo di MEP a laga den masha mal estado. Awe MEP, POR 
y RED ta pronkia cu e edificio cu MEP a laga den decandencia 

y kier a bende. 

E edificio cu RED kier a destmi y kima! Ta cu ayudo boluntario 
di PUEBLO, AVP a cuminsa drecha y rescata e edificio bunita 
aki na 2009! Den esaki tambe Otmar Oduber a yuda. Pa refresca 
nos memoria, Mike a bishita e edificio sera y pesta cu paloma 
manera MEP a bay lagu’e na 2009! Hypocresia ta un don cu 
MEP, POR y RED ta domina bon! 
+++++++++++++++++++++++++++ 

Evelyn tabata bij entre 2001-2009? 

Scuchando e BARBARIDADNAN cu ultimo dianan a sali for 
di boca di Premier Evelin Wever- Croes, nos ta keda BOCA 
HABRI, of cu otro palabra BABUCA. 

Awe nos ta lanta y ta mira un Evelin Wever Croes para den 
balcon di Bestuurskantoor, yamando esaki Balcon Presidencial. 
Cu otro palabra, Evelin ta pretendiendo cu e ta Presidente di 
pais Amba. Enbes di educa nos mucha y hobennan, Evelin a 
base diario ta maleduca y malinforma e pueblo, usando: un 
vocabulario bao nivel, palabra y frasenan robes y informacion 
falso pa comunica cu e pueblo. 
+++++++++++++++++++++++ 

For di ki dia Aruba a bira un Republica? For di ki dia ta yama 
Bestuurskantoor Palacio Presidencial? For di ki dia e Balcon di 
Bestuurskantoor a bira Balcon Presidencial? 
++++++++++++++++++++++++ 

Pa colmo e mesun Bestuurskantoor cu awe Evelin y MEP 
kier broma cune, t’e mesun Bestuurskantoor cu NELSON 
ORLANDO ODUBER y TUR OTRO MINISTER di su 
Gabinete, kier a BENDE of TRASPASAna Prijs di Baca Flaco. 
Ta bon pa recorda pueblo, cu NI UN SOLO MINISTER e 
tempo ey tabata sinta den Bestuurskantoor. TUR tabatin nan 
oficina den edificionan cu nan tabata huur for di sponsoman, 
entre nan Famia di Evelyn Wever-Croes! 

Y awe, e mesun Evelyn ta para cu su cara di palo, show off cu 
algo cu su propio partido kier a destmi. 
++++++++++++++++++++++++ 

No ta keda nos nada otro di conclui cu sea: 

1. Entre 2001 -2009, Evelin no tabata interesa den e desaroyonan 

di nos pais 

2. Entre 2001-2009, Evelin no tabata na tino 

3. Entre 2001-2009, Evelin su cabes tabata mas tanto na 
Aeropuerto, den e oficina di un Madam Contento, cu ken su 
casa tabata LABORA y practica ban ban pas’un rondo riba 

lessenaar. 


Sigui na pagina 5 > 

< Continua di pagina 4 

+++++++++++++++++++++++ 

Minister Otmar Oduber cueste loke cueste, kier pa 
sigui cu tratamento di ley di Serlimar. Ki pura e 
tin? Na opinion di Otmar Oduber, interes general 
mester prevalece riba interesnan personal si kier 
trece cambio na Parkietenbos y becindario. Pero 
e mandatario mes no kier toca y splica kico ta su 
interes pa pasa e ley aki pa caba. 

Hopi discusion a bin dilanti di parti gremionan, 
NGO’s y Parlamentario y Prensa, riba diferente 
tema manera raport di Arcadis y incinerator. 
Pero practicamente niun discusion tocante e 
consecuencianan pa salubridad. 
++++++++++++++++++++++ 

Pa loke t’e incinerator Minister Oduber a informa 
cu a saca e parti aki completamente for di e ley di 
Serlimar pa evita cu ta sigui crea discusion riba e 
punto aki, neglishando aspectonan cu realmente ta 
importante. Anto si a saca e incinerator for di e ley, 
con lo kima e sushi anto? Esey Otmar Oduber no 
ta splica. Dicon e no a pone un paro n’e destaho pa 
inverti den e incinerator? Kier men, Otmar Oduber 
tin su interes, pero e no kier splica esaki. 
+++++++++++++++++++++++ 

Papiando di caso Avestruz, ta yegando na nos oido 
cu e investigacion por yega te e Gobierno actual. Si 
Leoncio Corona sigui canta, anto lo sa tambe,cua 
Minister a yuda sigui duna tereno na comerciante y 
algun habitante di Aruba. Ministerio Publico a laga 
sa cu e investigacion aki ta te cu fin di periodo di 
gobernacion anterior. 
+++++++++++++++++++++++++++ 
Busnan nobo ta na Aruba, pero no por subi caminda 
ainda. Kende(nan) a haci e error den determina ki 
tipo di bus Aruba mester? Un delegacion grandi a 
biaha pa Brazil, pero no pa inspecciona e busnan, 
Kico nan a bay haci anto? 
+++++++++++++++++++++++ 

Despues di 2 aña, te ainda no tin maneho nobo pa 
Parkeermeters, mientras a anuncia cu tin campaña 
na caminda. Masha espacio tin pa parkeer, tur ta 
kedando bashi No tin ningun clase di maneho. 
Anto mihor doek op AruParking y AruTram, y asina 
cuminsa na corta gasto di personal, manera Hulanda 
ta demandando. 

+++++++++++++++++++++++++ 
Papiando di corta gasto di personal, ata un 
proposicion pa Gobierno. For di tempo cu Nel 
Oduber tabata Prome Minister, el a bin cu e idea pa 
tur hefe di servicio y sigur tur Director di NV-nan 
di Gobierno, cu nan no mag gana un salario mas 
halto cu di un Prome Minister di e pais. E asina 
yama Balkenende Code, pero tur esaki a keda na 
deseo so. Si haci esaki, sigur Gobierno lo spar hopi 
placa. Pero e Gobiernonan cu a sigui despues di Nel 
Oduber, ningun di nan tabatin y tin corahe pa mishi 

cu esaki. 

+++++++++++++++++++++++ 

Lider di partido AVP, Mike Eman 

Gob erno ta creando 
pobresa grandi na 
San Nicolas y den 
tur bario na Aruba 



SUFRIMIENTO di pueblo ta den tur bario 
rond Aruba y tambe na San Nicolas, esaki no 
ta diferente, mirando e aumento drastico di 
costo di bida den ultimo 22 luna di Gabinete 
Wever Croes. 

Lider di AVP, sr. Mike Eman hunto cu Par- 
lamentario Mike de Meza y mas miembro di 
AVP a comparti y scucha un cantidad grandi 
di habitante cu a duna acta di presencia den 
oranan tempran di mainta na cas di famia 
Tromp, pa papia riba e situacionnan dificil cu 
pueblo ta pasando aden y para banda di e lid- 
er di AVP, Mike Eman y partido pa defende 
nan den e causa di buskeda di un trato husto. 

“Nos ta scuchando e inkietud cu tin den pueb- 
lo tur caminda y hunto cu varios miembro di 
partido AVP y habitantenan di San Nicolas, 
ta vociferando e inkietud aki den nomber di 
mama- y tatanan, abuelo- y abuelanan, ken- 
denan ta sufriendo na man di e aumento dra- 
matico di costo di bida cu Aruba a conoce e 
ultimo aña y mey cu ta tras di lomba cu me- 
didanan cu Gobierno a impone. 

Unda cu nos yega nos ta tende con nos con- 
ciudadanonan ta sinti nan mes sumamente 
defrauda y na mes momento hopi preocupa 
y nos a mira cifranan tambe di gastonan ca- 
minda un hende por cumpli cu su existencia 
minimo, pa un persona tabata 2000 florin y 
awe a bira 2300 florin. 



BO MESTER Dl WASTE BUCKET RESIDENCIAL 
OF COMERCIAL? 


20 yrd 

15 yrd 

10 vrd 




Small 


Pa 4 persona, esta dos adulto y 
dos mucha, e cifra tabata para na 
4.300 florin y awor a bira 4900 
florin, cual ta un aumento di 600 
florin pa cada famia. 

Nos a papia cu abuelo- y abuela- 
nan, cu mama- y tatanan, kend- 
enan a bisa nos cuanto un abuelo 
tin cu co’i for di nan pensioen 
p’asina yuda nan yiu, kende na 
nan turno ta yuda nan yiunan, 
pa nan por atende scol. 

E Gobierno aki ta creando un 
pobresa grandi y na San Nicolas 
esaki ta wordo hopi sinti tambe 
caminda placa simplemente no 
ta yega, pa motibo di tur e me- 
didanan cu Gobierno a impone 
y ora cu mira e aumento di gas- 
tonan, aki tin cu papia di 15% 
pa 20% y pueblo simplemente no 
por mas. 

Gabinete Wever Croes a papia di 
un crisis social, pero e crisis social 
mas grave cu por tin den un pais, 
ta ora cu tin hamber y pobresa y 
esey ta loke e Gobierno actual ta 
creando n’e momentonan aki. 
Eman ta lamenta e hamber y po- 
bresa cu e Gobierno ta creando 
den nos casnan y asina inseguri- 
dad y un sentido di incertidum- 
bre caminda bo no sa con mañan 
lo ta, no tin siguransa con bo por 
alcansa e base minimo pa un ex- 
istencia husto y esaki ta algo cu 
ta preocupa nos masha hopi, e 
lider di AVP, mr. Mike Eman a 
expresa hunto cu Parlamentario 
Mike de Meza. 


E ta preocupa tambe henter 
pueblo di San Nicolas y pariba di 
brug y nos a para hunto cu nan 
pa expresa e inkietud aki y nos 
ta kere cu esaki ta bibando tur 
bario di Aruba. 

E Gobierno aki a bisa cu e ta tuma 
medida pa paga debe y locual e 
ta haciendo ta creando debe pa 
famianan na Aruba, caminda e 
unico debe cu e Gobierno aki ta 
pagando, t’e debe di nan propio 
famia. Si bo mira con gastonan di 
personal a subi, con gastonan di 
oficina a subi, con e biahamento 
a subi, por mira cu tur e placa di 
medidanan, ta bay no pa paga 
ningun debe, pero pa enrikece 
famianan di e Gobierno aki. 

Pa nos di AVP esaki ta un inki- 
etud hopi hopi grandi caminda 
e crisis social t’e hamber cu tin 
den pueblo, e pobresa cu tin den 
nos comunidad y si mira interna- 
cionalmente ‘sustainable devel- 
opment goals’ e 17 metanan di 
mundo, dos t’e principalnan cu 
ta papia di pobresa y hamber y 
esaki ta locual e Gobierno aki ta 
creando. E aumento aki di costo 
di bida, ta afectante tambe tur 
hende, di hendenan di clase me- 
diano te cu nos pobernan y esaki 
ta motibo c’un grupo di ciudada- 
no pariba di brug na San Nicolas, 
a bin para awe hunto cu AVP, pa 
expresa loke nan a bin ta pasan- 
do y pa partido AVP articula na 
dolor y ta loke nos a bin haci awe 
y lo sigui haci den dianan nos di- 
lanti,” lider di partido AVP, Mike 
Eman a declara. 

Aruba Beach Club ta contrata 
sr. Narshell Gibbs como su 
Gerente General nobo 


TOCANTE ARUBA BEACH CLUB: 

Aruba Beach Club, consistiendo di 131 kamber, a keda estableci 
na aña 1977 como e Prome Timeshare Resort di Caribe, carici- 
ando un di Aruba su beachnan mas popular. Pa mas informacion 
tocante Aruba Beach Club por yama +297-524-3000 of bishita nos 
website http://www.arubabeachclub.net . 


* 


Aruba Beach Club orguyosamente ta yama 
bon-bini na un cara nobo den su team di 
maneho. Narshell Gibbs, naci na Aruba, 
lo tuma e posicion di Gerente General di e 
Club entrante 30 di october 2019. 

Despues di a gradua di Aruba Hotel School, 
Narshell ta yega na Aruba Beach Club cu 
mas di 20 aña di experiencia den e sector 
hotelero. E1 a cuminsa na un nivel basico 
progresando p’e nivel mediano den mane- 
ho y finalmente pa posicionnan clave den 
maneho ehecutivo. 


Narshell Gibbs su atencion pa detaye y su 
deseo pa mehoracion continuo di e index di 
satisfaccion di huesped, hunto cu su filoso- 
fia y pasion pa “duna e toke personal, no 
solamente na e huesped, pero tambe na su 
coleganan”, ta den linea cu e mentalidad di 
henter e Team di Maneho di Aruba Beach 
Club. 


Siendo e promer Timeshare Resort di Ca- 
ribe, Aruba Beach Club t’e ehempel tipico 
di e dicho: “Bo Cas leu di Cas”. 

“Nos ta hopi entusiasma cu sr. Gibbs ta 
join e famia di Aruba Beach Club,” e Presi- 
dente di e Hunta Directiva di Asociacion, 
sr. Kevin Foley, ta bisa. 

“Cu su experiencia, sr. Gibbs lo yuda pa 
hiba nos resort n’e siguiente nivel”. 


SUNDAY, OCTOBER 27™ • 8PM 

BINGO CARD PACKAGE: AWG 105 

We are celebrating the Good Neighbor edition with our newest reveal 
featuring a prize bucket of AWG 90,000! Plus, we f ll have lots of 
door prizes and giveaways throughout the evening. 


DOOR PRIZE: 8X AWG 500 

PROGRESSIVE POWERBALL: 


GAME 1: AWG 2,000 

GAME 6: AWG 10,000 

GAME 2: AWG 2,000 

GAME 7: AWG 10,000 

GAME 3: AWG 2,000 

GAME 8: AWG 10,000 

GAME 4: AWG 2,000 

_____ _ PROGRESSIVE 51 + 

GAME 9: AWG 1,500 

GAME 5: AWG 2,000 

GAME 10: AWG 40,000 


Crystal Theater and Renaissance Convention Center 

#WINNINGMOMENT 

m 

WIND CREEK’ 

CASINOS • ARUBA 

Drs. Marisol Lopez-Tromp 

Dump di Parkietenbos mester 
wordo cera no awe, sino ayera 


Lider di fraccion di POR, drs. Marisol Lopez Tromp a 
elabora riba e reunion publico riba e ley di Serlimar, 
pero a enfoca riba un punto specifico cual e ta considera 
di sumo importancia. Ta trata aki e raport di PAHO 
(Pan American Health Organization) di maart 2018 to- 
cante e situacion di e dump di Parkietenbos. 

E1 a indica cu el a duna atencion n’e punto aki durante 
su disertacion di primera tanda, pero e ta considera cu 
e topico aki mester di atencion nacional. 

A indica cu hopi punto di e reunion publico tabata 
enfoca riba e parti economico, di ken ta bay haci tal 
parti, di ki proyecto, hasta un sorto di polarisacion di 
grupo contra grupo, etc. Naturalmente e no ta desea 
di perhudica ningun grupo, pero, e escencia pe y spe- 
cialmente como e Presidente di Comision di Salud den 
Parlamento, t’e pakico e dump aki mester wordo cera 
“no awe, sino ayera”. 

E raport di PAHO preto riba blanco ta pone den basta 
detaye, tur e situacion actual pa cu e dump di Parki- 
etenbos y ta enfoca riba e parti medio ambiental, e par- 
ti toxico, e parti venenoso, e parti contagioso pa loke ta 
tera, aire y lama y con esaki ta afecta e bida y salud di 
nos hendenan cu ta biba den cercania y di esnan cu ta 
traha den cercania. 

“E situacion aki no por sigui asina mas”. Documenton- 
an ta mustra cu tur e residuonan peligroso cu tin, e 
parti toxico y venenoso cu tin na cantidad riba e dump 
den forma habri, incluyendo material di hospital por 
causa varios enfermedad cu por wordo transmiti na 
nos hendenan den diferente forma. 

“Nos como hende ta vulnerabel na diferente microbio, 
ta vulnerabel pa pega cu cualkier malesa, sea atrabes 
di aire, mishi cu algo of animalnan cu ta bin rond y ta 
yega den cercania di nos”, Lopez-Tromp a indica.. 

Ademas, e ta indica cu tin tambe e parti di cosnan cu ta 
drenta lama y cu e parti di lama den e area ey t’asina 
contamina cu practicamente no tin bida eynan mas. 



Tambe el a menciona e parti di bestianan cu ta wordo 
considera como plaga manera djaca, musca, cacalaca 
y otronan cu por tin efecto riba nos salud y por wordo 
contagia di un persona pa otro. 

Ehempel di malesanan cu por wordo transmit por me- 
dio di cierto animal ta: Malaria, Chincunguya y Zika, 
solamente pa menciona algun. 

No por keda sin menciona e diferente enfermedadnan 
cronico cu nos hendenan cu ta biba of traha den e area 
ta hayando, manera asma, malesanan di cuero y hasta 
cancer. 

Habitantenan di Parkietenbos ora a acudi na Parla- 
mento pa reunion, nan a bisa e Parlamentarionan cu 
nan no por sigui asina mas, cu e dump tin cu cera. 
Marisol Lopez-Tromp mirando tur e puntonan aki ta 
pone enfasis cu e enfoke di e reunion publico mester 
ta riba salud, cual te n’e momentonan aki no a haya e 
atencion debido. 

“Esencia di e discusion mester ta bida di hende, esey 
mester bin na prome lugar, Sin salud bo no tin bida 
y bo no lo bay tin calidad di bida si e situacion keda 
manera cu e ta aworaki”. 

Parlamentario Marlon Sneek (AVP) 

Tweede kwartaal rappertage: 
Gasto di Serlimar a aumenta cu 12 miyon 



Minister di Serlimar, Otmar Oduber a masacra 
Serlimar y awor e ta na careda pa Parlamento pa 
haya placa pa tapa e buraconan cu el a habri, e lid- 
er di fraccion di AVP, sr. Marlon Sneek ta mustra. 
“Siman pasa caba mi a bisa cu si nos analisa e 
‘tweede kwartaal rapportage’ di 2018 en compara- 
sion cu esun riba mesun periodo di 2019, nos ta 
mira cu na 2018 Serlimar su gastonan tabata para 
na 7.3 miyon florin y riba mesun periodo aki pa 
2019, Serlimar su gastonan ta para na algo mas cu 
19 miyon florin. 

Pues 12 miyon florin mas cu aña pasa y si nos coy 
cu falta seis luna mas saliendo for die kwartaal 
rapportage ey, nos tin cu conta cu Serlimar e aña 
aki ta gastando 24 miyon florin mas cu aña pasa. 

Dor si esey por mira e ansha di Minister Otmar 
Oduber pa pasa e ley di Serlimar, ya cu tin mes- 
ter di placa pa cera e buraco ey den presupuesto 
prome cu traha presupuesto supletorio y e wordo 
confronta ta di unda e tin cu bay saca e miyonnan 


aki cu el a gasta sin cu e tabatin ‘dekkingsmiddel’ 
p’e gastonan aki y awor e kier core pasa un ley pa 
haya placa pa tapa e buraconan aki. 

Esey t’e parti di sinceridad cu Minister tin cu mus- 
tra y bisa comunidad kico bo ta haciendo y kico bo 
ta bay haci ora cu bo a crea entre otro pa Serlimar 
bay huur un edificio for di un amigo di bo, pa 50 
mil florin pa luna, creando asina un debe extra pa 
Serlimar di casi mey miyon florin pa aña. 

Anto sin conta cu ta trahadornan di Serlimar mes 
mester a bay drecha e edificio ey prome cu nan por 
a drenta den esaki y e cosnan aki pa fraccion di 
AVP ta keda puntonan di discusion y pesey nos a 
manda pidi mas documento y nos ta spera di por 
haya e documentonan aki prome cu e reunion sigui. 

Algo cu nos tin nos duda aden mirando e hecho cu ai- 
nda no a logra di convence partnernan den coalicion 
pa sostene e para cu nan ta tirando p’e proyecto di 
Serlimar,” Parlamentario Marlon Sneek a mustra. 

Rocco Tjon, lider di fraccion di MEP: 

Robert Candelaria (AVP) tambe a 
desaproba mocion van Dam (CDA) 



CU deasaprobacion di e mocion di van Dam, 
Robert Candelaria a admiti cu Ministerio Pu- 
blico y Husticia ta funciona imparcial. Esaki 
contrario na loke Mike Eman a insinua cu Min- 
isterio Publico lo ta un instrumento politico, se- 
gun Rocco Tjon, lider di fraccion di MEP. 
Durante ultimo reunion di Comision Fiho di 
Husticia a elabora riba e mocion di Chris van 
Dam (CDA). 

Den e mocion, cual no a wordo trata ainda den 
Parlamento Hulandes, e Parlamentario Hulan- 
des ta desea pa husticia bira un asunto di Re- 
ino. 


REUNION COMISION FIHO DI HUSTICIA 

Siman pasa sr. Rocco Tjon MBA a yama un re- 
union cu Minister di Husticia pa e.o. trata e 
topico aki. 

Minister di Husticia sr..mr.. Andin Bikker a 
duna un splicacion amplio dicon e no ta di acu- 
erdo cu e mocion. 


E splicacion tabata uno cual ta enfoca riba as- 
pectonan constitucional y practico. Minister 
a duna di conoce tambe cu e ta asombra cu e 
deseo di e politico Hulandes p’e motibo cu du- 
rante reunionnan cu e Ministernan di Husticia 
di Reino e topico aki nunca a wordo treci pa 
dilanti. 


POSICION PARLAMENTO DIARUBA 

Ningun fraccion cu tabata presente durante e reunion di comision ta di 
acuerdo cu e argumentonan di sr. Chris van Dam. 

E Parlamentario Hulandes ta insinua cu mirando e grandura di nos 
islanan, comunidadnan chikito, Husticia no lo por funciona optimal 
ora ta trata investigacionnan di casonan coruptivo. 

Remarcabel ta cu despues cu lider di partido AVP, Mike Eman, a ataca 
Ministerio Publico frontal, e miembro di CDA a trece e mocion aki den 
Parlamento Hulandes. 

Den e Comision Fiho sr. Robert Candelaria tambe a duna di conoce cu 
e no ta di acuerdo cu e ponencia di sr. Chris van Dam y ta sostene frac- 
cionan di coalicion p’e punto aki no subi agenda di IPKO. Di e manera 
aki sr. Robert Candelaria (AVP) ta admiti indirectamente cu nos Min- 
isterio Publico ta funciona imparcial y no ta un instrumento politico 
manera Mike Eman a insinua siman pasa. 

PA CONCLUI 

Aworaki e decision di e comision aki lo bay wordo ancra den un deci- 
sion di Comision Central. Nos ta pensa cu tin diferente aspecto riba 
tereno di Husticia riba cual por conta cu un colaboracion mas intenso 
entre e paisnan den Reino. Pero como pais autonomo, e ta keda na 
Aruba pa atende cu Husticia den e caso aki, Rocco Tjon a conclui. 




FCCA 

I I i(‘ii(la di \ i\ icnda 


Aplicacion pa subsidio pa huur 2020 

FCCA kier a recorda bo, pa bin aplica pa subsidio pa huur pa aña 2020 

FCCA Eagle 

Belgiestraat 2 

4 November 2019 te cu 29 November 2019 
8:00 AM pa 11:30 AM y 1:00 PM pa 3:30 PM 

FCCA San Nieolaas 

B.v.d. Veen Zeppenfeldstraat 63 
16 Oktober 2019 te cu 3 December 2019 
8:00 AM pa 11:30 AM y 1:00 PM pa 3:00 PM 

FCCA Sabana Blaneo 

Sabana Blanco 66 

16 Oktober 2019 te cu 27 November 2019 
8:00 AM pa 11:30 AM y 1:00 PM pa 3:30 PM 

Pa mas informacion tuma contacto cu e departamento di Incasso na 522-3222 


O 0 0 o 

Sabana Blanco 66 522-FCCA www.fcca.com info@fcca.com 

Been v/d Zeppenfeldstraat 63 
Belgiéstraat 2 

E proyecto di reintegracion "Conectando" di 

Stichting Redassering en Jeugdbescherming Aruba 



Stichting Reclassering en Jeugdbescherming Aruba tin 
como meta pa duna guia na hobennan cu pa un of otro 
motibo tin of tabatin contacto cu husticia y pa re-inte- 
gra nan bek den comunidad. For di dia 1 januari 2019 
a cuminsa cu e proyecto Conectando. 

E proyecto di re-integracion ta pa yuda hobennan pa 
haya trabou E proyecto ta pa maximo 20 hoben. 

Den e ehecucion di su tareanan Stichting Reclassering 
tin contacto cu un grupo di hoben cu, a base di resul- 
tado di proyectonan conduci den pasado, ta rekeri un 
aanpak diferente cu ta pas mas mihor cu e retonan cu 
e grupo aki ta trece cune. 

Ta trata di hobennan entre 16 pa 25 aña cu multiple 
problema social-emocional y/o psicologico. E hobennan 
a cay den mal caminda a haya nan mes den problema 
cu husticia, pa motibo di nan comportacion y escogen- 
cia. 

E proyecto conectando ta un trayecto di re-integracion 
pa hobennan cu no ta bay scol, no tin trabou, no ta haci 
nada positivo den nan tempo liber y cu tin chens pa 
reincidencia. 

Pa yuda e hobennan aki Stichting Reclassering a cu- 
minsa e proyecto Conectando. E proyecto Conectando 
su meta ta pa conecta e grupo di hobennan aki bek cu 
comunidad. 



E PROYECTO CONECTANDO TA CONSISTI DI: 

Traha 3 bes pa siman,na un compania/proyecto: Sigui 
un curso di habilidadnan social 1 bes pa siman: Haci 1 
bes pa siman un actividad y/of deporte den grupo p’asina 
siña e basis di teamwork y disciplina. 

Tur esaki ta pa e.o. yuda e hoben siña con pa comunica 
mas mihor, con pa traha hunto cu otronan y tambe siña 
habilidadnan social cu ta necesario pa yuda e hoben riba 
e area laboral. 

Cu e parti laboral Conectando kier logra cu e hoben ta 
haya conocemento basico di un ofishi pa na final e por 
eherce un ofishi/trabou. E enfoke lo ta mas riba ense- 
ñansa practico caminda cu e hoben ta siña un ofishi den 
praktijk cu e meta cu e lo por haya un trabou mas liher 
riba e mercado laboral. 

Pues no ta trata aki solamente di engrandecemento 
di habilidadnan social cu ta yuda e hoben ta mas zel- 
fredzaam riba e area personal y laboral, pero tambe con- 
ocemento di un ofishi cu na final lo yuda e hoben yega na 
un trabou mas liher. 

Tambe e hoben lo ricibi un certificado cu ta stipula tur 
loke cu e hoben a siña y logra. E certificado aki lo ta ba- 
lor agrega p’e hoben su CV tambe. Pa haci e conexion aki 
posibel, NGO’s, Gobierno, institutonan social y e sector 
priva mester bin hunto p’asina conhuntamente por yuda 
e hobennan aki reintegra bek den nos comunidad. 


Sigui na pagina 13 > 

CON ABO POR YUDA? 

E proyecto Conectando kier conecta cu compania, fundacion, NGO’s, 
Gobierno, institutonan cu ta interesa pa ofrece e hobennan aki e opor- 
tunidad pa por integra bek den nos comunidad dor di ofrece e hoben- 
nan aki un “werkplaats” caminda cu nan por siña un ofishi p’asina 
yega mas liher na un trabou. 

Werkplaatsen den/na p.e. carpinteria, traha cu cement y bloki, jar- 
dineria y mantencion. 

Un otro manera ta cu e proyecto Conectando kier conecta cu perso- 
nanan cu kier bira leermeester y yuda guia e hoben riba e aspecto 
laboral. Esaki ta encera cu e leermeester lo yuda y guia e hoben na 
projectplaats/n’e sitio caminda e trabounan ta wordo haci/ehecuta. 

E leermeester lo siña e hobenan e habilidadnan practico di e ofishi y 
tambe lo t’e punto di contacto p’e hoben aki riba e projectplaats. 

E leermeester ta un persona cu tin conocemento di carpinteria, traha 
cu cement y bloki, jardineria y mantencion. 

E lo transferi su conocimento y experencia profesional n’e hobennan 
y guia nan durante cu e hoben ta eherce e ofishi. 

Por duna aporte tambe como boluntario pa ta mentor. Un boluntario 
por ta mentor di un di e hobennan aki pa un periodo di max 3 luna. 
E boluntario lo sostene y encurasha e hoben den logra su metanan 
durante e trayecto. 

Si abo ta interesa pa bira leermeester, mentor of si bo kier pone bo 
compania disponibel pa yuda cu nos proyecto, por fabor tuma contacto 
cu nos. Pa mas informacion di nos proyecto tambe por tuma contacto 
cu nos na 582 1496 of por mail nos na info@reclasseringaruba.com 
Nos ta situa na Caya Ernesto Petronia 21-C y nos orarionan di trabou 
ta di dialuna pa diabierna desde 8.00 a.m. pa 4.30 p.m. 

Ban conecta cu otro p’asina nos por traha hunto na un beneficio mu- 
tuo pa na final conhuntamente engrandece e bienestar di e comuni- 
dad Arubiano. 


Tur caso cu Corte di Prome Instancia tin pa trata awe ta Pro-Forma 


Horario 

Sospechoso 

Acto Castigabel 

14.00 

S.D.G. 

Pro forma. G. ta wordo acusa di falsificacion, di a tuma regalo/promesa, di traficacion di hende y di 
participacion den un organizacion criminal di februari 2019 te awe. 

14.00 

T.E.M. 

Pro forma. M. ta wordo acusa di kiebro y ladronicia den un cas di 22 pa 23 di april 2019. 

14.00 

J.E.M. 

Pro forma. M. ta wordo acusa di intento di abuso sexual di un mucha di aña 2018 te 3 di juli 2019. 

14.00 

M.C.T.M.K. 

Pro forma. K. ta wordo acusa di ladronicia cu violencia di telefon di un persona riba 3 di juli 2019. 

E violencia a encera cu K. a tene e persona na su nek y a ranca e telefon for di su man. 

14.00 

S.C.J.M. 

L.D.F.M. 

E.A.M.K.S. 

Pro forma. M. y F.M. y S. ta wordo acusa di intento di homicidio di un persona riba 5 di juli 2019. 

Booshi Wever (UPP): 

Awor cu no por a bulldoze ley di Serlimar, 
Otmar kier cambia pensamento di Parlamento 

haciendo un apelacion emocional uzando aspecto di salud di e habitantenan 


i 



Otmar Oduber ta sigui cu su campaña di 
manipulacion di opinion publico, cu e 
unico obhetivo pa influencia y convence 
Parlamentarionan, cu ta cuestiona cambio di 
ley di Serlimar di 2005. Un ley cu porcierto 
e mesun Otmar a vota CONTRA na 2005, 
segun Booshi Wever. 

Na dos ocacion caba Parlamento a debati riba 
e ley y tur dos biaha esaki a wordo suspendi 
abruptamente, pasobra NO tabatin sosten pa 
pasa e ley. 

Pa logra haya sosten Otmar a trata den 
tur sorto di forma pa cambia parti di e 
ley, resultando den un ley completamente 
“gelapi”. Pero te ainda e no por a convence 
e Parlamentarionan di su coalicion pa vota 
p’e ley aki. 

Pues siendo e Scorpion cu nos conoce, 
Otmar a dicidi di cambia strategia y hiba e 
debate den un full otro rumbo di SALUD y 
uzando awor diripente raport di PAHO como 
arma principal. 

Remarcabel ta cu den e ley mes Otmar casi 
no ta haci mencion di e aspecto di salud. Den 
e MvT riba pagina 3 el a referi n’e raport di 
PAHO, pero respecto e aspecto di medio 
ambiente. Su excusa ta cu e no kier a usa e 
dolor y sufrimento di e habitantenan pa pasa 
e ley. 

Di ripiente awor si esaki, uzando raport di 
PAHO, a bira importante, segun Booshi 
Wever. Di ripente ta usa contacto cu un 
habitante pa purba di hustifica su ansha pa 
“bulldoze” e cambionan. 

Pakico e no a usa e raport aki pa contra- 
aresta e ponencianan di e raport di Arcadis? 


E contesta ta simpel. Otmar tabata convenci 
cu e lo haya sosten di coalicion den 
Parlamento. 

Otmar a invita pueblo pa lesa e raport di 
PAHO, cu lo a sugeri cu dump lo mester ta 
sera “ayera y no awe” pa motibo di e peliger 
eminente pa salud di e personal di dump 
como e habitantenan di e bario. 

UPP a acepta e invitacion y a bay lesa e raport. 
Na prome lugar ta trata di un investigacion 
CUALITATIVO y SUBHETIVO cu a dura 3 
dia. A evalua pues e calidad y no e cantidad 
y a duna un opinion personal despues di a 
cana rond y papia cu un cantidad di hende 
den solamente tres dia. 

Na ningun momento por a lesa cu tin un 
estudio di ultimo añanan cu dato confiabel 
cu ta indica con dump a influencia e estado 
di salud di e habitantenan ni di e personal. Es 
mas por a puntra S Vb cuanto personal a acudi 
cerca nan mediconan pa control di malesa, 
cu lo por ta relaciona cu posibel infeccion 
contrae na dump. No tin nada. PAHO a bisa 
esaki tambe, Booshi Wever a sigui ilustra. 

“Una de las dificultades que se tiene en 
está consulteria, para definir a la poblacion 
expuesta a los riesgos directos o indirectos 
del manejo inadecuado de residuos sólidos, 
reside en el hecho de que NO existe en Aruba 
los sistemas de información y monitoreo 
sobre salud y ambiente, mucho menos los 
estudios epidemiológicos que demuestran 
esa relacion de mal manejo de residuos 
y afectación del ambiente y la salud de la 
población ”! 

Di unda diripente Otmar ta saca afo cu e 
aspecto di salud t’e motibo principal p’e 
cambio di ley aki? 

Awor cueste loque cueste ta uza aspecto 
di salud pa logra convence un mayoria pa 
bulldoze e ley aki. 

Loke a resalta ta cu PAHO ta papia 
constantemente di REMEDIA e situacion 
di Parkietenbos, pasobra djis sera NO TA 
RECOMENDABEL tampoco. Te hasta a 
sugeri pa mira kico por ser haci cu e “planta 
de reciclaje” referiendo obviamente n’e 
WasteAway Plant di Bouldin & Lawson. 


Te hasta ta sugeri lo siguiente: “., que 

analice la viabilidad de funcionamento de las 
dos infraestructuras, la que esta inoperativa 
y la que tiene en funcionamento ECOGAS, 
independientemente de su condición 
privada”. 

Pero aki Otmar ta keda “calladito”, dicon??? 
Ta obvio cu UPP tambe ta preocupa p’e 
salud di tanto habitantenan como tambe 
e personal di dump. Pero pa un solucion 
berdadero y duradero lo mester bin na prome 
lugar cu un plan INTEGRAL, loke ta un di 
e recomendacion principal di PAHO tambe. 
Un plan MAESTRO prome cu introduci un 
“ley gelapi” cu ta enfoca riba un parti so di 
un plan integral. Esaki UPP a yega di señala 
caba, cu e Minister aki ta gusta traha ad hoc! 
Banda di UPP y PAHO, Raad van Advies 
tambe a señala esaki. 

UPP ta mas cu nunca convenci cu no por bay 
di acuerdo cu e plan macabro di Otmar, cu 
tin como unico meta faborese su sponsornan 
di campaña, cu lo tin como resultado un 
monopolio pa procesamento di desperdicio 
dor di “amigo” y finalmente un aumento di 
gasto pa pueblo. 

Nos tur sa cu e gastonan di Serlimar a subi 
drasticamente y e subsidio cu Gobiemo ta 
duna no ta alcansa pa sigui paga pa esaki. 
Pesey Otmar no kier suministra e cifranan di 
2018 y 2019, unda lo sali na cla cuanto ta 
paga p’e 22 tmcknan, mescos pa contracto 
lucrativo di Sem Teishi, huur di edificio na 
Pos Chikito, desmantelacion di planta di 
B&L, e incinerator chikito cu lo sali rond di 
17 miyon den 5 aña y e cantidad di hendenan 
cu a ser tuma den servicio. 

E grito emocional cu e cambio di e ley 
di 2005 t’e yabi p’e solucion, ta un otro 
sprookje. E ta mas bien e yabi pa NO habri e 
Caha di Pandora, unda cu lo por sali na cla e 
tantisimo actonan comptivo di e Minister y su 
pandiya di gangsteman, cu ta dirigi Serlimar 
actualmente cu yen menasa y intimidacion. 
No ta abo cu Benny Sevinger tabata orkestra 
e boycot di e planta cu awor PAHO ta 
conseha pa haci’e operativo?? E tempo ey 
si e aspecto di salud no tabata importante! 
A1 contrario bo no a “GIVE A DAMN” cu 
e pueblo ni cu nan salud ni cu e molester, 
Booshi Wever a conclui. 

Aruba Bank ta orguyoso di por ofrece tur su clientenan 
otro Experiencia Superior atrabes di su colaboracion cu 
SETAR. Aruba Bank t’e prome banco pa uni cu SETAR y 
activa pago riba e plataforma di e compania di telecomuni- 
cacion, Pay.aw. E plataforma ta un trampolin pa inversion 
den metodo di pago inovativo y un alternativa practico ora 
di paga den efectivo. 

Pay.aw ta un moneda digital den un cartera digital den un 
smartphone, conecta n’e cuenta di e cliente di Aruba Bank. 
E solucion di pago Pay.aw ta impulsa pa SETAR y e banco 
pionero di Aruba t’e prome banco cu ta permiti su clien- 
tenan cu cuenta personal pa scoge producto y servicio, haci 
pedido y paga uzando nan celular na un manera sigur. 
Clientenan di Aruba Bank cu tin negoshi mediano of chiki- 
to tambe por disfruta di e beneficionan di Pay.aw dor di 
promove nan producto y servicionan, y ricibi pago via e 
plataforma. 


* Clientenan existente di Aruba Bank cu ta desea di usa 
Pay.aw pa cumpra producto of servicio por bishita: www. 
pav.aw pa scan e “ QR” code y download e app of click ariba 
e imagen di Pay.aw ariba www.arubabank.com. 
Clientenan cu negoshi chikito of mediano na Aruba Bank 
cu ta desea di promove y bende nan producto of servicio 
ariba ‘Pay.aw’ por bishita www.pav.aw pa haña mas infor- 
macion. 

* Clientenan di otro banco cu ta desea di habri un cuenta 
personal por bishita: www.arubabank.com/new-customer 
unabes cu e cuenta ta activa por sigui e pasonan pa down- 
load e aplicacion pa usa ‘Pay.aw’. 

Clientenan di otro banco cu ta desea di habri un cuenta pa 
nan negoshi por haci esaki na www.arubabank.com/corpo- 
rate unabes e cuenta ta activa por haci uso di e plataforma 
di Pay.aw. 

SV Dakota a introduci su "Season Ticket" pa temporada di futbol 

RECIENTEMENTE SV Dakota a anuncia ofi- 
cialmente e benta di “Season Ticket 2019/2020”. 
Como custumber SV Dakota ta trece cosnan 
nobo p’e campeonato regular di futbol y manera 
cu ta conoci, durante e ultimo dos añanan, club- 
nan tin e honor di haya e entrada pa por inverti 
bek den futbol. 

N’e ocasion aki, p’e campeonato 2019/2020, ta 
introduci e Season Ticket. Esaki lo bira oficial- 
mente pa tur e weganan di campeonato regular. 

Ta bay tin number di contacto y sigur atrabes di 
e pagina di Facebook y email di SV Dakota, por 
tuma contacto libremente na 594-5321 y tambe 
na 594-4024. Por cumpra e ticketnan aki tambe 
na Centro di Bario y Deporte Dakota. 

Tambe por haya e ticket aki disponibel n’e 
booth na entrada di Stadion Guillermo Pros- 
pero Trinidad. 


Lo bay ta exponiendo mas informacion riba e 
pagina social, caminda cu por haya informacion 
di e season ticket aki. 

Ta bon pa menciona cu durante tur wega, SV 
Dakota ta biniendo cu premionan adicional 
p’asina aki duna un empuhe n’e fanaticada cu 
semper ta para tras di e ekipo. 

Lo tin diferente doorprize durante tur e wega- 
nan di SV Dakota. Tur e weganan di SV Dakota 
ta bay tin chens pa gana premionan atractivo 
p’asina yuda stimula futbol local. 

Ta bon pa enfatisa cu e ticketnan no ta conta 
p’e 4 weganan di Play-off, sino solamente p’e 
campeonato regular. 

Manera bo cumpra bo ticket, bo number ta bay 
den un tombola y na final di e campeonato reg- 
ular, sigur lo bay tin premionan hopi atractivo 
p’e ganador. Premionan ta varia entre pasashi, 
voucher y mas. 

SV Dakota ta invita tur fanatico di SV Dakota 
pa bin presencia e weganan di e campeonato 
regular y apoya e team, cumprando e season 
ticket pa tur wega. 

Rocco Tjon (MEP): 

A duna Parlamentario Hulandes informacion obhetivo 
pa loke ta desaroyo financiero di pais Aruba 



FIN di siman, Parlamentario Hu- 
landes, sra. Antje Diertens (D66) 
tabata na Aruba pa un bishita di 
trabou. Durante su estadia sra. Di- 
ertens a bishita y a haya presenta- 
cion di Parke Arikok y IBISA. Es- 
aki den cuadro di e carteranan cu 
sra. Diertens ta encarga cune den 
Parlamento Hulandes. Mirando e 
desaroyo entre Aruba y Hulanda, 
y e hecho cu sra. Diertens ta parti 
di e comision Hulandes di Relacion 
den Reino, a haci uzo tambe di e 
oportunidad p’e profesionalnan 
Arubiano encarga cu Sociaal Cri- 
sis Plan y Departamento di Finan- 
za, duna un presentacion amplio. 

DIFERENCIA ENTRE 
PAISNAN DEN REINO 

A splica sra. Antje Diertens cu con- 
trario na Corsou y Sint Maarten 
por ehempel, pais Aruba no a haya 
“schuldsanering” di Hulanda y 
tampoco tin debe cu Hulanda. 

Na mes momento a tuma tempo 
tambe pa duna un splicacion am- 
plio di e diferencia entre e base le- 
gal di supervision financiero entre 
e paisnan. Corsou y Sint Maarten 
tin esaki ancra den un “consensus 
rijkswet” y Aruba den un ordenan- 
sa nacional. 

CAFT 

A splica e Parlamentario Hulandes 
tambe cu a señala cu CAFT ta uza 
cierto cifra ora ta manda carta pa 
Gobierno di Aruba, pero otro cifra 
ora ta manda carta pa Gobierno di 
Reino. 


Remarcabel ta cu apesar cu pais 
Aruba lo cumpli cu e normanan 
financiero stipula pa 2019, CAFT 
mes ta señala esaki, tog nan ta 
conseha pa duna Aruba un “aan- 
wijzing”. 

Departamento di Finanza a splica 
e Parlamentario Hulandes, a base 
di nan proyecion y cifranan, cu 
pais Aruba lo cumpli tambe cu e 
norma stipula pa loke ta gastonan 
di personal. Y na mes momento 
Aruba ta trahando pa mehora nan 
“personeelsksotenplanning”. 


PA CONCLUI 

Fraccion di MEP a splica cu ta 
importante pa Gobierno di Reino, 
tambe duna di su banda pa haci’e 
posibel pa logra finanza duradero. 
Hulanda mester scoge pa forma 
parti di e solucion, fortifica otro 
enbes di constantemente impedi 
y crea un esfera negativo, sin mo- 
tibo valido. E profesionalnan di 
Departamento di Finanza a duna 
sra. Antje Diertens un copia di tur 
e informacion obhetivo p’asina e 
por wordo comparti cu su colega- 
nan Hulandes. 

Maestro, profesion 

MAYORIA biaha nos ta scucha cu un maestro tin 
dushi bida, hopi dia di vakantie, ta liber desde merdia 
y asina por menciona mas cos. Sinembargo, no scoge e 
profesion pa e pensamentonan robes aki. E profesion 
di maestro mester sali for di bo curason. 

Studiante Michelle Mendes di aña tres di estudio pa 
maestro di Enseñansa Primario ta comparti su motibo 
pakico e ta scoge pa bira maestro: “Amor pa mucha, 
kier ta parti den formacion y conocemento di un mu- 
cha, y alabes contribui pa nos enseñansa bay dilanti, 
ta entre otro e motibonan pakico mi a scoge pa e pro- 
fesion di maestro. Maestro, un profesion unda cu abo 
por haci un impacto positivo riba formacion di un ser 
humano unda cu por saca lo maximo di su potenciali- 
dad. Pa por haci esaki posibel bo mester ta un maestro 
cu ta educa, guia, motiva y inspira. Aki, abo ta e role- 
model.” 

IPA ta invita tur studiante di HAVO, VWO y MBO 
nivel 4 y tur otro persona interesa pa cuminsa un es- 
tudio pa maestro, pa asisti na su Dia Publico. IPA su 
Dia Publico lo ta diasabra dia 9 di november di lOor 
di mainta te lor di merdia na IPA (Isaac Wagemak- 
erstraat 11, San Nicolas). Durante e Dia Publico, IPA 
lo duna un bista general di e estudio di Maestro pa 
Enseñansa Primario. Esaki lo tuma luga den forma 
di un tour na unda bo lo ricibi informacion general di 
e estudio y bishita diferente area di formacion p’asina 
bo haya un bista completo di kico e estudio ta encera. 
Ademas, lo tin oportunidad pa combersa cu nos studi- 
antenan actual. Di e manera aki, bo por scucha entre 
otro for di nan con e transicion di scol secundario pa 
IPA a bay, con nan ta experiencia nan estudio na IPA 
y sigur haya bon tips con pa studia na IPA exitosa- 
mente. En corto, bo lo experiencia e ambiente estudi- 
antil! 

Naturalmente lo tin oportunidad pa inscribi como stu- 
diante. Pa por haci esaki mester trece e papel di regis- 
tro civil (papel di AWG 5) y paga un suma di AWG 75,- 
p’asina cubri e gastonan di inscripcion. Si bo a gradua 
caba, lo mester trece copia di bo diploma di sea havo, 
vwo of mbo nivel 4. Tene cuenta cu pa aña academico 


fer di be curasen! 



2020 - 2021, e estudio pa maestro di enseñansa pri- 
mario ta e unico estudio cu IPA lo ofrece. 


Tambe lo tin un ‘Food & Bake Sale’ organisa pa nos 
propio studiantenan di aña 3. E benta aki tin como 
meta pa recauda fondo pa e studiantenan, cu pronto 
lo biaha pa exterior. Asina nan lo por cumpli cu nan 
pasantia internacional cu ta un parti esencial di e cu- 
riculo di IPA. Di e manera aki, IPA ta brinda henter 
Aruba un dia special di orientacion, yen di informa- 
cion y actividad. 

Pa mas informacion por tuma contacto cu Studenten 
Services na 524-3100 of por bishita nos pagina di face- 
book Tnstituto Pedagogico Arubano’ of nos website 
www.inaaruba.com . 

^ [n 

Dia 23 di October 2019 
e juffrouw balente di cas 

JESCARAINE MADURO 

ta cumpli 25 aña. 

E ta ricibi hopi pabien di su 
mayoman Oscar y Jessica, 
di su rumannan Jesselaine y 
Ale, Jesmiraine, di Mama 
y Papa, di Tanchi y Greg, di 
su primanan Jennelaine y 
Jenneviéne, di su primito 
Jehnrick, di Wela, di Welo y 
Annie, di su Padrino y 
Madrina y di demas famia 
Vrolijk, 

Maduro y Yarzagaray. 

r F 


HAPPY 

BIRTHDAY 

Nochi di Pelicula ta continua na Parke Arikok 


DIASABRA 26 di october Fundacion Parke Nacio- 
nal Aruba (FPNA) ta invita comunidad di Aruba pa 
presencia su Nochi di Pelicula den aire liber na Parke 
Arikok. 

FPNA ta organisa su Nochi di Pelicula pa concientisa 
y educa e comunidad di Aruba riba diferente topico 
global relaciona cu nos naturalesa. Diasabra 26 di oc- 
tober pa 7.30 PM lo pasa e prome dos episodio di e 
documentario “One Strange Rock” di National Geo- 
graphic caminda diferente astronaut ta duna nan per- 
spectiva di mundo y ta wordo presenta pa e actor Will 
Smith. 

E prome episodio ta relaciona cu oxygeno, experto lo 
elabora riba oxygeno na mundo y tambe den espacio. 
E di dos episodio ta relaciona cu un explosion cosmico 
cu a yuda crea e mundo. FPNA ta extende un invi- 
tacion na e comunidad di Aruba pa asisti na e Nochi 
di Pelicula na nos Centro di Bishitante y asina apre- 



cia nos naturalesa y sinti inspira pa yuda na conserva 
esaki. E Nochi di Pelicula ta completamente gratis cu 
posibildad pa cumpra algo di come y di bebe. Pa mas 
informacion por yama na 585-1234 of bishita nos pa- 
gina di facebook; https://www.facebook.com/arikokna- 
tionalpark. 


Ceramento di caminda na 
Sero Blanco en conexion cu asfaltamento 


DEPARTAMENTO di Obra Publico ta informa 
pueblo di Aruba en general y specialmente nos auto- 
mobilistanan cu ta haci uzo di e caminda di Sero Blan- 
co cu for di ayera 22 di october 2019 te cu dia 1 novem- 
ber 2019 lo bay cer’e caminda parcialmente pa nos 
cuminsa cu trabounan preparativo y despues asfalt’e. 

Trabounan preparativo y despeus asfalta e caminda 
lo bay den fase. Fase 1 lo ta di Sero Blanco #47C te cu 
Sero Blanco #67C: Fase 2 lo ta di Sero Blanco #67C te 
cu Sero Blanco #411: Fase 3 lo ta di Sero Blanco #319 
te cu Sero Blanco #331. 

Ruta alternativa ta bay ta indica cu baricada y borchi- 
nan di aviso y e orario di ceramento lo ta di 8’or di 
mainta pa 4’or di atardi. 

En conexion cu e trabounan menciona Departamento 
di Obra Publico ta pidi pa tene cuenta cu e inconve- 
niencianan cu lo por surgi pa cual nos ta pidi nos dis- 
culpa. 




Voorbereiding Sero Blanco 
22 Oct 2019 t/m 1 Nov 2019 

Stellaris Casino a celebra 
hunto cu su hungadonan nobo 

RECIENTEMENTE Stellaris Casino a organisa 
un evento exclusivamente pa su hungadonan nobo di 
e di dos cuartal di aña 2019. Yazira Javois-Feliciana, 
Director of Marketing & Slot Performance di Stellaris 
Casino, a bisa cu esaki ta e forma con ta lansa e New 
Tier Playernan di cada cuartal. 

A lansa e di dos cuartal cu un fiesta similar, esta cu 
“Curacao Legends” e tempo, pero e mesun hungadonan 
a pidi pa ripiticion. Como Stellaris Casino ta complace 
su clientenan, a dicidi cu pa e di tres cuartal, a bin cu 
nan atrobe, asina celebra e “Tier Event” di e di tres 
cuartal, cu Curacao Legends den ballroom di Aruba 
Marriott Resort. 

E evento ta un di e beneficionan cu un Tier player ta 
ricibi na Stellaris Casino, cu de facto, no ta un casino 
pa solamente hunga na mashin of mesa, pero tambe ta 
dunabo un experiencia unico. 

Manera tur hende sa, Stellaris Casino ta e cas di Ba- 
cardi. Na e momento cu bo ta hunga Bingo, ta haya bo 
mojito di tur sabor traha di Bacardi gratis. Pues du- 
rante e Tier Event, Bacardi tabata e signature drink. 
E invitadonan por a scoge entre Mojito pero tambe 
rumcoke y tur nan bebidanan preferi cu nan kier a 
disfruta di dje di e liña prestigioso di Bacardi. 

Stellaris Casino a gradici e Tier playernan pa ta cli- 
entenan loyal y fiel. Esaki ta solamente un di e ben- 
eficionan ora Bo ta den e famia di Stellaris Casino. E 
fiesta a conta cu un ballroom completamente yen, cu 
cantantenan popular di Corsou, cu a yama nan mes 
“The Curacao Legends” consistiendo di e idolonan di 
tur tempo, manera ta Boy Thode, Tico Balentien, Lio 
Rosa y Gibi Doran. Dwight Leoneta a forma e “All Star 
Band” pa compaña the Curacao Legends. No por a 
keda afo, e banda local di tur momento, Buleria, cu 
tambe a presenta durante e evento y a pone un ambi- 
ente unico. 

Stellaris Casino consistiendo di un team di mercad- 
eo basta fuerte, a traha bon coordina y organisa un 
evento exitoso un biaha mas. Na final di e anochi tur 
miembro cu a cualifica pa un oferta, e bai disfruta di 
nan Free Play purbando nan suerte na nan wega di 
mashin of mesa faborito. 

RCA a cay venci na Corsou 


DIASABRA ultimo tricolornan di Solito a bay un 
reto contra e campeon di Corsou s.v. Vesta. RCA a 
start cu Eric Abdul den gol, Chito van der Biezen y 
Jason Geerman como centralnan, Glenbert Croes lat- 
eral izquierda y Miguel Gozalez lateral derecho. Den 
medio-campo Jeamir Howell Brokke, Erik Santos, 
Roan Petronia, Ronaldo Brujes Valderama y Jean- 
luc Bergen tras di delantero Jeanpierre Fingal. Den 
prome tempo RCA tawatin algun yegada peligroso, 
entre otro Jean-luc a cobra un tiro liber cu a dal den 
lata y Fingal a lop un bala cu a pasa net net riba gol. 
Tur cos tawata mustra cu half-time lo a bay aden sin 
gol pero Vesta ta anota den pito di prome tempo, pa 
medio di un cabesaso. Den 2do tempo Jeanpierre van 
der Biezen a start den gol y Nathan Lo-a-nioe a subi 
como voorstopper na lugar di Geerman. Tricolores ta 
subi cu mas dominio y ta pone inmenso precion riba e 
campeon di Corsou, pero pa medio di un bon contra- 
atake Vesta ta anota 2-0. Di biaha RCA ta trece aden 
5 cambio, Ronald Gomez, Diqion Ras, Mike van der 
Biezen, Lujean Bergen y Ronaldo Martinez. RCA ta 
sigui ataka y Diqion Ras ta anota un bunita gol den 
1-2 cu Gomez pero sorprendentemente e assistente di 
referee ta anula e gol pa offside. Den ultimo minuut 
di wega Valderama ta tuma un tiro liber cu e ta colga 
den skina ariba cu e keeper ta touch cune, pero e no 
por a controla e bala cu ta cai riba pia di Glenbert 
cu ta schuif e pa Ronald Gomez score e gol di hon- 
or. Sigur e encuentro tawata un experencia bunita 
den un intercambio deportivo cu a bay den un du- 
shi ambiente. Un danki na e fanaticada tricolor cu a 
yega te Corsou pa duna nan apoyo e.o. Chio Chirino, 
Kathy Tromp, Buchito Helder, Milvienne Henriquez 
y Michael Arends. E biahe aki a ser realisa cu e gran 
apoyo di Arubaanse Voetbal Bond AVB, y s.v. Vesta 
cu a brinda un hopi bon trato na RCA. E siman aki 
Tricolor di Solito tin un special pa tur su fanatica- 
da, pa solamente Awg 100,00 bo ta haya bo carchi 
(season-card) pa wak 15 wega y tambe ricibi e jer- 
sey tricolor cu bandera di Aruba ribe manga. Yega 
RCA diabierna awo RCA ARENA den bahada di solo 
y puntra pa Yazmira y cumpra bo special cu tambe 
ta inclui un car sticker. Diadomingo 6or ta RCA vs 
Caravel den stadion CDGPT. 

Bon dia yen di alegria! 

Skirbi pa Ruthy"Lady Ruth" Vrieswijk-Bergen 

UN bon siman nobo pa nos tur, colma di salud, amor, 
alegria y sabiduria. Nos tur tin nos momentonan bon 
y nos momentonan menos bon. 

Nos tur kier solamente momentonan bon, pero pa nos 
crece y sigui madura, Dios mes ta permiti situacionnan 
un crenchi fastioso pa nos siña di nan, y pa nos corda 
cu tin un Dios. 

Y keremi shonnan, nos niun ta perfecto. E ta tuma 
algun mas tempo pa “verwerk” situacionnan fastioso, 
mientras algun ta tuma tur cos “met een korreltje 
zout”, pasobra, bida ta cortico y yen di suficiente ups 
and downs pa nos tur, pa nos tur sin excepcion. 

Como hende, como sernan humano nos tur sa ta com- 
plica tin biaha. Pero, ora bo ta hunto den famia du- 
rante un dushi anochi di domino cu drinks y snacks 
cu dushi musica den background, bo ta sinti cu bo ta 
completo y satisfecho cu bo mes cu bo bida cu tur rond 
di bo. 

Awe, Lady Ruth ta hasi uso di e oportunidad den su 
relato, pa gradici tur su guapo y bunita primo y pri- 
manan, algun sobrina y algun tia, cu a forma parti 
di un dushi anochi familiar den Veranda Shon Johan 
recientemente. 

Un bunita actividad cu ta tumando lugar ainda den 
BazRRR den curason di Oranjestad, t’e tremendo expo 
di e artista multifacetico Laureen Eman. E fantastico 
exposicion aki bao e tema “The Creation” ta algo asina 
bunita cu lo cay na agrado di tur hende, specialmente 
e hobennan y esnan hoben di curason, pero tambe pa 
tur nos grandinan cu ainda tin den nan pasion y amor 
pa bida, pa creacionnan artistico nobo. 

Tur amante di arte lo gusta pa admira e bunita ob- 
ranan aki, cu ta bay na un bon prijs. Si bo a bishita e 
expo, y bo a gusta un di e cuadranan, pero bo no por 
bishita e expo atrobe, por yama Laureen Eman na tel: 
737 0000. 

Gustosamente e lo atendebo y warda bo obra pa bo 
cu bo a gusta. Bo sa, pa mi, e obranan artistico aki ta 
inspira mi murayanan cu mas alegria. Y si abo tam- 
be ta un hende cu ta gusta alegria, nos ta recomenda 
di curason, dal un bishista na BazRRRR net n’e otro 
banda di caminda La Linda di mucha tabata, bo tin e 



bunita oportunidad ainda di bin goza, admira, mira y 
inspira cu e cuadranan colorido y bunita aki, e siman 
aki ainda. 

Si mi no tin hera, te cu fin di e luna aki di october. E 
expo a krimp un crenchi, pa motibo cu ya esnan cu a 
cumpra un obra a ricibi nan cuadra. 

E expo ta un crenchi mas chikito awor , pero mesun 
bunita y inspirativo. Tur cu bay dal un kopie koffie y 
algo di come na BazRRR ta welcome pa subi na di dos 
piso pa laga e bista y e curazon goza di e expo unico 
aki. Ora bo drenta, bo lo wak di biaha cu e murayanan 
ta lombra y baila cu adorno di cuadranan unico y bello 
bello. 

Pero ora bo bay na di dos piso, bo mes ta sinti cu bo tin 
gan’i baila mey-mey di tur e colornan den formanan 
bunita bo dilanti. 

Danki pa lesa nos relato di e siman aki cu hopi amor y 
atencion atrobe. Pasa un dushi dia yen di alegria y un 
bon siman cu hopi bendicion. 

P.S. Bo sa kico ta great tambe? Regala un ser keri 
un di e cuadranan di Laureen Eraan pa Pasco bao di 
Kerstboom. Algo unico, special y diferente sigur. E lo 
alegra nan curazon sigur, pasobra ta un so tin di cada 
un, autentico y original. 

Den caso di competencia deshonesto 

Empresa makelaar REMAX a perde 
contra agente inmobilario 



WILLEMSTAD. Hues di caso civil den prome in- 
stancia den Corte di Husticia a evalua e demanda di e 
empresa REMAX contra un makelaar local cu tabata 
traha pa nan pero hues a rechasa nan demanda. 

Luna pasa e empresa Remax cu ta afila ne empresa 
mundial Hamar, a firma contract cu un “Independent 
Contractor Agreement”. 

E areglo ta bisa cu durante dos aña cu e makelaar no 
ta traha mas pa Remax e no mag contacta clientenan 
cu ta of tabata relaciona cu Remax. 

Cada violacion dje areglo aki ta costa 50.000 doler. 
Despues cu e makelaar individual no tabata relaciona 
mas cu Remax ela sigui traha cu Real Estate B.V. 

E ta promove benta di cas via e bentana www.curacao- 
houses.com 

Remar a demanda e makelaar pa e elimina e bibien- 
danan for di e pagina digital y cambia e number di 
telefon plus cambia du borchi di propaganda. 

Pa violacion dje areglo cu nan tabatin Remax ta cobra 
e makelaar un but di USD 200.000. 

Segun Hamar/Remax. e ta perde benta pasobra e ta 
usa e pagina digital di Remax y no kier cambia su 
number di telefon. 


Un dje puntonan cu hues a rechasa directamente ta cu 
Remax no por reclama e makelaar competidor cu e no 
mag busca ‘cliente’ of ‘potencial cliente’. 

E descripcion ta mucho amplio pasobra Remax lo bay 
tin of tabtin practicamente monopolio bou dje clousula 

ey. 

CASNAN DI BLUE BAY 

E makelaar cu Remax a demanda a splica cu e casnan 
rondo di cual tin conflicto ta Hamar/Remax a bende 
nan pero cu e doño actual kier bende nan tina Real 
Estate B.V. 

Mescos ta casa cu casnan na Lagunisol cu a cumpra 
cas via Remax pero awor kier bende via Real Estate 
B.V. 

Remax ta reclama cu ta durante cu e makelaar tabata 
traha cu nan, e tabata traha pa su mes. 

Cu compra y benta di un cas na Sorsaca tambe tabatin 
e bruhacion cu nan a deal prome cu Remax y awor kier 
deal cu Real Estate B.V. 

Hues siman pasa a dicidi cu Remax no tin pia pa 
para’riba pa cobra ningun but pasobra nan ta usa un 
marca cu ta registra den estranheria y no tin exclu- 
sividad na Corsou. 

Detencion relaciona cu atraco 


WILLEMSTAD - Continuando cu un in- 
vestigacion relaciona cu un caso di atraco 
cu a tuma luga dia 19 di october 2019 na un 
cantor di number riba Piscaderaweg, polis a 
detene un sospechoso mas. 

Dialuna 21 di october 2019, alrededor di 
16.43’or di atardi, riba ordo di Ministerio 
Publico team di Atraco hunto cu team di 
Aresto a detene e homber E.R.I.E., naci na 
Corsou di 21 aña di edad. 

Despues di su detencion na su cas na Jan- 
doret a tene un entrada hudicial y a con- 
fisca algun artlculo cu ta di importancia pa 
e investigacion. 

A presenta e sospechoso dilanti un Fiscal 
Auxiliar cu a ordena su encarselamento 
pendiente di mas investigacion. 



Detencion relaciona cu ladron icia di piesa di auto 

WILLEMSTAD. Relacio- 
na cu un caso di ladronicia di 
piesa di auto cu a tuma luga 
dia 4 di october 2019 den area 
di Wishi, investigacion den e 
caso aki a continua. 

Diasabra 19 di october 2019 
alrededor di 16.00or, team di 
Mantencion di Ordo Publico, 
riba ordo di Ministerio Pu- 
blico a detene e homber sos- 
pechoso S.F.M., di 24 aña di 
edad nace na Corsou, como 
sospechoso den e caso ariba 
menciona. 

E detencion a tuma luga den 
area di Buena Vista. 

A presenta e sospechoso di- 
lanti un Fiscal Auxiliar cu 
a ordena su encarselamento 
pendiente di mas investiga- 
cion. 

"Señorta mi wardador, mi'ntin falta di nada 
Den cunucu di yerba berde e taponemisosega. 

E ta hiba mi na awa trankil, 

Pa mi bolbe haña forsa". 

Salmo: 23 

Cu inmenso tristeza peroconforme cu Papa Dios su 
boluntad, nos ta anuncia fayecemento di mi casa, nos 
tata, noswelo y ruman stima: 



Mario Harold Everon 

cariñosamenteyama "Mai" 

* 05 Nov 1949 - +18 Okt 2019 


Na nomber di: 

Su casastima: Miriam J. Everon-Lopez 

Suyuinan: MaykaEveron& Henry Koolman 

Rachelle Everon 
Elton Everon& Maritza Bareño 
Sunieto/a nan stima: Hilyen& Henryson Koolman 

Rocco &XiannahEveron 
Rumannan: tMaria"Tanchi"Everon 

tBernardinus"Momo" Everon&Vitalina Rodriquez 
Lucia "Pechi" Everon y famia 
tMagda Everon y famia 
tEmeraldo"Shon Me"&CiciliaEveronKoolman 
tJulio"Juij"Everon 

tNicolaas"Bati"& Maria EveronSemeleer 
tReginaldo "Nady" Everon y famia 
tCasper"Danchi"&tLidia Everon Arends 
Dora Everon 

CuñaySwanan: Judith Lopezy famia 

Ligried"Dita"Matos 
Segundo "Dundun" Vrolijk 
Sobrino y Sobrina (nan) y famia 
Sobre-sobrino y sobre-sobrina (nan) 

Primo y prima (nan) y famia 
Iha (nan): Evelina Kelly y famianaHulanda 

Mirella Vrolijky famia 

Edwin "Tinchi" Henriquez y famianaHulanda 
Comer y comper (nan) y famia 
Bon bisiña di cas: Irma Kock y famia 

Mama di sunieto y nieta: Shandeeh Arends y famia 
Amiga y amigo (nan) di cas: Frida Werleman y famia 
Edwin Arendsz y famia 

Amigonan di Domino - Cede di MEP y Grupo 7 
Ex-coleganan di: BuitenlandseBetrekkingen 

Aruba 

Instituto di Cultura 
Posada Aruba 

DialyseafdelingHospitaal 
Demas famia (nan): 

Everon, Lopez, Koolman, Bareño, Vrolijk, Maduro, 
Arends, Paesch, v/d Werf, Webb, Semeleer, Matos, 

Kelly, Henriquez, Croes, Petrochi, Hernandis, Wong, 
Hoek,Tromp, Dirksz, Francisca, Werleman, Dañe. 

Oportunidad pa condolencia lo ta diahuebs 24 
october 2019 for di 7'or pa 9'or di anochina Aurora 
Funeral Home. 

Acto di entiero lo tumalugarna Aurora Funeral Home 
for di 2'or pa 4'or di atardidespues lo sali pa Santana 
CatholikonaSt.Cruz. 

Disculpanossi den nos tristeza nos por a lubidaalgun 
familiar 

Nos ta lamenta cu despues di entieronos no ta 
ricibibishita di condolencianacas. 


A^ra 

'patt&uzi ‘i¥cwie & (fyematotuf 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 

Cu profundo tristesa na nos curason, pero conforme 
cu boluntad di Dios, nos ta anuncia fayecimento di: 



Sra.Vda. Jacinta "Senta"Werleman-Dirksz 

Vuida di Sr.Jacobo"Coco"Werleman 
*28-01 -1932 -118-10-2019 
Na nomber di su: 

Yiunan: Rufina y Nelson "Sonny"Vrolijk 
Carmelo y Jenny Werleman-Blanco 
Maria Christina "Tinchi"Werleman 
Lucianita"Luti"y Francisco Peña 
Marcolino"Lin"y Paola Werleman-Chavez 
Mescos cu yiu: Markito Dirksz 
Rumannan: tMaximina Dirksz y yiunan 
tClara Dirkszy yiunan 
tEstebana Dionisa Dirkszy yiunan 
tJuan Apolonia Dirksz 
tFrancisco Dirksz y yiunan 
tAgnapina CandidaTromp-Dirksz 
Julio Dirkszy yiunan 
tJuliana Maria Dirksz 
tMarco Eusebio Dirksz 
tRosa de Lima Dirksz 
Apolinario Dirkszy yiunan 
Nieto(a)nan: Luigy Peña y Desiree Rosel 
Kimberly Peña y Gregory Chong 
MarcTromp 

Manera nieta(o): Adriana y Juan David Werleman 
Bisanieto(a)nan: Shadee, Raymbert, Lixienne,Tyronne, 
Tyrenne 

Sobrino- y sobrinanan, primo- y primanan, swa- y 
cuñanan 

Ihanan: Anna Maria Werleman-Croes na Hulanda 
Rufina Dirksz 

Bon bisiña: Andres Maduro y famia 
Bon amigo di cas:TioTromp 

Demas famia: Werleman, Dirksz, Ras, Maduro, Vrolijk, 
Peña,Tromp, Croes, Chavez, Blanco, Wouter,Webb 
Ta invita tur amigo, bisiña y conocirnan pa acto di 
entiero cual lo tuma lugar na Misa Inmaculada 
Concepcion na Sta Cruz diabierna 25 di oktober 2019 
di 2'or pa 4'or di atardi. Despues lo sali pa Santana 
Catolico na Sta Cruz. 

Condolencia lo tuma lugar diaranson 23 di oktober 
2019 di 7'or pa 9'or di anochi na Sabanilla Abou 12. 
Nos pa pidi disculpa cu si den nos tristesa nos por a 
lubida algun famia y conocir. 

Nos ta lamenta cu durante e tempo dificil aki, nos no 
por ricibi bishita di condolencia na cas. 



ora 

t i¥o*He $ (^iemeUontf, 


"Señorta mi wardador, mi'n tin falta di nada 
Den cunucu di yerba berde E ta ponemisosega. 

Eta hibaminaawatrankil, 

Pa mi bolbehañaforsa". 

Salmo 23 

Cu dolor profundo nanoscurasonnos ta anuncia cu a bay 
laganosrepentinamente: 



Rolando Francisco Maduro 

Mihorconocicomo"Ronny""teacher"of"meneer Maduro" 
Naci: 22 oktober 1947 
Fayece: 16 oktober 2019 


Na nomber di: 

Su querida esposa: Susan (Susy) Maduro-lrausquin 

Suyiunan: Gwendolyn Maduro y Rudolf Kelly 

Ryan Maduro y Sabrina Maduro-Sonensein 

Sunietonanstima: Joaquin y Ariel Maduro 

SuMayornan: tLeoncio y tSyra Maduro-Tromp 

Susuegronan: tJoseph y Linda Irausquin- Dirksz 

SuRumannan: tAdrian y Gladys Maduro-Lugo y famia 

Hubert y Maxima Maduro-Werleman y famia 

Lilian y Antonio Leo-Maduro y famia 

Leo y Mary-Lou Maduro-De Windt y famia 

Ferdi y Ine Maduro-Van Dorst y famia 

tDonny y Frida Maduro- Maduro y famia 

Alex Maduro y famia 

Grace y Adi Rasmijn- Maduro y famia 

tMiriam Maduro y famia 

Joan y Dennis Ecury-Maduro y famia 

Suswa- y cuñanan: Karel y Helen Irausquin-Palm y famia 

Sandra y Hugo Genser-lrausquin y famia 

tHarold Irausquin y Rina Gonzalez y famia 

Rayzalrausquin y famia 

Joyce Irausquin y Antonio Quintana Alvarez y famia 

Connie y Allan Burnley-lrausquin y famia 

tPercy Irausquin 

Grace y PolitoTromp-Dirksz 

Sumadrina: tQuetadeCuba 

Suihánan: Eugene Maduro y Rudolf Maduro 

Susobrino- y sobrinanan: Suzanne, Eugene, Francis, Frankie, 
tEdward, Joanne, Rudolf, Lenno, Celia, David, Ruben, 
Donovan, Stephanie, Giannina, François, Richard, Rebecca, 
Syra, Chris, Luisa, Erica, Dennis Jr., Polle, Dieter, Ghisi, Diandra, 
Jethro, Jurgen, Gerald, Kimberly, Zethsia, Darrell, Dody, 
Lindsey, Matthew 

Consuegronan: Carlos & Mirta Sonensein 

Primo- y primanan, demasfamia, amigo- y conocirnan, 
comer- y compernan, ex-coleganan di DirectieOnderwijs, 
Reina Beatrix school, Colegio Conrado Coronel, Pius X school, 
Fatima College, PrinsesAmaliaschool y algunotroskolnan y su 
bon bisiñanan 

Amigonan di cas: Epi & Glenda Wever-Croes 

Frans & Filomena Croes- Krozendijk 
Rudy &RubiaBislip-Silva 

Demas famia: Maduro, Irausquin, Kelly, Sonensein,Tromp, 
Dirksz, Wever,Thijssen, Laclé, Raffini, Lugo, Werleman, Leo, 
Palm, Genser, Henriquez, Burnley, Rasmijn, Werleman, Ecury, 
Gonzalez, Frank, Leo, DeWindt, Van Dorst,Van Dieten, Frank, 
Filipowski, Croes, De Cuba, Nazarkewicz, Silva, Kock, 
Westerburger, Daal, Elsden, Niño Caballero, Lopez, Brokke, 
Falconi, Quintana Alvarez, Franca 

Si acaso den nostristesanos por a lubidaalgun persona of 
famia, nos ta pidinos mas sincerodisculpa. 

Condolencia ta tumalugardialuna 21 oktober 2019 di 7 pm 
pa 9 pm na Aurora Funeral Home. 

Acto di entiero ta tumalugardiaranson 23 oktober 2019 pa 
4'or di atardina Aurora Funeral Home y despuessaliendopa 
Santana Central naSabanaBasora. Nos defuntostima lo ta 
reposa for di 2'or di atardina Aurora Funeral Home. 

Nos ta lamenta cu despues di entieronos no ta ricibibishita di 
condolencianacas. 

Invitacion nobena na honor 
di San JVIartin de Porres 


Reverendo Pastoor Jozef Pelc, Pastoor di 
Parokia Birgen di Fatima Dakota, hunto 
cu grupo di fiel debotonan di San Martin 
de Porres, ta invita parokianonan y pueblo 
di Aruba en general n’e nobena na honor di 
San Martin de Porres cu ta cuminsa diabi- 
erna awor 25 di october te cu 2 di november 
2019 pa 6’or atardi den Kapel. 

Diadomingo 27 nobena ta cuminsa pa 5’or 
atardi. Fiesta di San Martin de Porres ta 
wordo celebra diadomingo 3 di november pa 
8’or di mainta cu un Santo Sacrificio di Misa 
Solem cu musica y canto di Koor Birgen di 
Fatima Dakota. 



*2uHen4l & @ne*H*zt<vui 

Bendicion y bondad di Señor ta compañami tur dia di 
mi bida, lo mi biba den cas di Señor henter mi bida 
largo 

Cu dolor na nos curason, 
nos kier anuncia fayecimento di nos ser keri: 



San Martin conoci como “Tata di pobernan” 
pa su humildad semper a busca e lugar di 
mas abao. Ma su alma tabata subi mas y 
mas cada bes cerca di su Creador y el a bira 
un religioso ehemplar. Contra egoismo di 
nos tempo, nos mester imita San Martin su 
entrega total pa su igualnan. 



Sra.Vda. Dora M. Gomez-Hidalgo 

Mihor conoci como"Mama Dora" 

*20-08-1929 -117-10-2019 

Acto di entiero lo wordo anuncia despues 


Au^fra 

*2iuten<rf, *%o*ne & (fytema&yuf , 

"Senjor ta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami pa awa trankil, 

Pa mi bolbe haña forsa". 

Salmo 23 

A fayece cristianamente: 

Irena 
Filomena 
Tromp 

*11-1 -1948 - 15-10-2019 

Na nomber di su: 

Tata: MarcoTromp 

Mama: Claudia (Chani) Tromp Falconi 

Compañero di bida: 

Alejio (Lee) Franken y mescos cu yiu Ginette Franken 
Rumannan: 

Margo y Guillermo Wolff Tromp y famia 
Hendrik y Mientje Tromp Ismail y famia 
Eddy y Neli Tromp Yanez y famia 
Jani y Shonkita Tromp Weller y famia 
Olga y Jossy Luydens Tromp 
MarioTromp 
CristinaTromp 

Fernando y Ellen Tromp Koolman y famia 
Eric y Evelyn Tromp Koolman y famia 

Su subrino y subrinanan y sobre-sobrina stima na 
Hulanda: 

SandyTromp 

Su amiga: 

Carmen Cano y su ex coleganan di La Linda 

Su grupo di oracion: 

Alpha &Omega 

Y demas famianan: 

Tromp, Falconi, Franken, Donata, Wolff, Ismail, Yanez, 
Weller, Luydens, Koolman,Oduber, Geerman, Grana- 
dillo, Romero, ldigoras,Trimon, Brokke, Dijkhoff, 




imos 

Departamento di Integracion, 
Maneho y Admision di Stranhero 



Stafy (Personafcfi (Departamento £ Integracion 
tManeHoy Jlcfmission £ Stranfiero, (DliMJLS. 

Pa eytencfe na nos cofega sra. Çwetldofyn 9/taduro 
y cfemasfamia nos masprofuncfo concfofencia y pesame 
cu e gran per£cfa £ nan quericfo Uata 

Sr. (RçfatufF. fMaduro 

Cu (Dios cfunafamia compfeto fopiforsa 
y consofacion £en e momentonan £ficifafi. 

Cu Sr. (Rptancf Maduro sosega na paz cfen 6raza £ Señor. 


“ (Mi ta na Paz, mi afma ta sosega. 

(No tin necesi£a£pa fagrima. 

<Door £ 6oso Jñmor mi tawata asina (Ben£iciona. 
Laga mi memoria ta esunan £ masfefis. ” 


Ministerie van J ustitie, Veiligheid en Integratie 



Jacobs 

Oportunidad pa condoleer lo ta diaranson 23 di 
oktober 2019 for di 7'or pa 9'or di anochi na Aurora 
Funeral Home. 

Ta invita tur amigo, bisiña, conocirnan pa asisti na e 
acto di entiero cual lo tuma lugar diahuebs, 24 di 
oktober 2019 for di 2'or pa 4'or di atardi na Aurora 
Funeral Home y despues lo sali pa Santana Catolico di 
Paradera. 


SETAR ta participa fayecimento di: 

Sra. Vda. Jacintha 
“Senta” Werleman-Dirksz 

Mama di nos colega 
Marcolino Werleman 

Technician Outside Plant 
Outside Plant Operations 

Acto di entiero ta tuma lugar diabierna 
25 di october 2019 di 2:00 pm pa 4:00 pm 
na Misa Inmaculada Concepcion na Sta. Cruz. 
Despues lo sali pa Santana Catolico na Sta. Cruz. 

Gerencia, Staf y Personal di SETAR N.V. 
ta extende palabranan di condolencia 
na Marcolino y demas famia 

'O, SETAR 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 



LiKe nos riba facebooK 

Keda “up to date” lj liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 


























